Във връзка с уведомление с вх. № ОВОС-1207/03.06.2021г. за инвестиционно предложение (ИП): „Увеличаване капацитета на извършваната дейност, чрез завишаване на количествата на приеманите отпадъци, започване на нови дейности с тях и присъединяване на съседен УПИ III-527.339-за обществено обслужваща, производствена и складова дейност (съотв. на ПИ с идентификатор 56784.527.339 и площ 7000 кв. м.), към площадка с местонахождение: област Пловдив, община Пловдив, гр. Пловдив, УПИ II-527.272 -производствена и складова дейност, кв.1 по плана на кв. „Изгрев – Изток”, (съотв. на ПИ с идентификатор 56784.527.272 и площ 3280кв.м и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае разширение на съществуващ обект, чрез завишаване на количествата на приеманите отпадъци, започване на нови дейности с тях и присъединяване на съседен УПИ III-527.339- за обществено обслужваща, производствена и складова дейност (съотв. на ПИ с идентификатор 56784.527.339 и площ 7000 кв. м.), към площадка с местонахождение: област Пловдив, община Пловдив, гр. Пловдив, УПИ II-527.272 -производствена и складова дейност, кв.1 по плана на кв. „Изгрев – Изток”, (съотв. на ПИ с идентификатор 56784.527.272 и площ 3280кв.м. Така заявеното предложение попада в обхвата на т. 11, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Отговорено от РИОСВ-Пловдив на 18.06.2021г.

Копие на писмото е изпратено до Община Пловдив и Кметство район Източен.